cyanic-selkie/wikianc huggingface dataset:
Luettelo televisiosarjan Lentoturmatutkinta jaksoista
Kausi 1
Vuonna 1989, United Airlinesin lento 811 melkein putoaa taivaalta rahtiruuman oven repeytymisen jälkeen. Kone laskeutuu silti turvallisesti Honolulun lentoasemalle. Oven revetessä 4 ihmistä sinkoutui ulos. Konetyyppi: *Boeing 747
Racing the Storm: American Airlinesin lento 1420
---
Fire On Board: Swissairin lento 111
Vuonna 1998 Swissairin lento 111 putoaa Peggys Coveen sen jälkeen kun kone on ilmoittanut tulipalon. Kaikki kyydissä olleet kuolevat. Syynä oli väärin tehty johdotus ykkösluokassa.
Konetyyppi: McDonnell Douglas MD-11
-
Flying Blind: Aeroperún lento 603
Vuonna 1996 Aeroperún lento 603 putoaa mereen ja tappaa kaikki kyydissä olevat. Syy oli, että huollossa nauhaan, joka näyttää kaikki nopeudet yms. oli jäänyt teippi. Konetyyppi: Boeing 757
Cutting Corners: Alaska Airlinesin lento 261
Sam Fisher
Asustus
Ensimmäisen Splinter Cell -pelin alussa paljastetaan, että Fisher käyttää sisäkorvaistutetta, jonka avulla hän on kykenee kuuntelemaan muiden Third Echelonin työntekijöiden neuvoja. Fisher itse kykenee puhumaan Lambertille ja muille työtovereilleen laseihinsa kiinnitetyn pienoisradion kautta.
Luettelo televisiosarjan Lentoturmatutkinta jaksoista
Kausi 1
Flying on Empty: Air Transatin lento 236
Kausi 2
Räjähdys: British Airwaysin lento 5390
Vuonna 1990 British Airwaysin lennon 5390 ohjaamon ikkuna räjähtää auki ja kapteeni joutuu katolle. Koneella laskeutui perämiesharjoittelija. Kukaan ei kuole, ei edes kapteeni joka oli jopa 22 minuuttia lentokoneen katolla. Syynä oli huollossa asennetut liian pienet pultit. Konetyyppi: BAC 1-11
---
Loukkaantunut lintu: Atlantic Southeast Airlinesin lento 529
Vuonna 1995 ASA:n lento 529 putoaa metsään heti nousun jälkeen. Syynä oli potkurin metallin väsyminen ja irtoaminen. Konetyyppi: Embraer EMB 120 Brasilia
Kaapattu: Air Francen lento 8969
Kuolemanristi: Überlingenin lento-onnettomuus
Vuonna 2002 Bashkirian Airlinesin lento 2937 törmää toiseen lentokoneeseen, rahtikoneeseen joka on DHL:n lento 611. Molemmissa lentokoneissa kaikki kuolevat. Syynä oli, että toisessa lentokoneessa lentäjät tottelivat lennonjohtoa, toisessa TCAS-hälytysjärjestelmää. Konetyypit: Bashkirian: Tupolev Tu-154, DHL: Boeing 757F
Hävinnyt: American Airlinesin lento 965
Vuonna 1995 American Airlinesin lento 965 törmää vuoreen. Kyydissä olevista vain 4 selviää (ja koira). Konetyyppi: Boeing 757
Kadonnut New Yorkin yllä: Aviancan lento 52
Vuonna 1990 Aviancan lento 52 joutuu kiertämään JFK:n lentoasemaa niin kauan, että koneelta loppuu petroli. Kone putoaa Long Islandille. Konetyyppi: Boeing 707
Kausi 3
Pienen langan varassa: Aloha Airlinesin lento 243
Vuonna 1988 Aloha Airlinesin lento 243 menettää katon, ja yksi lentoemäntä singahtaa ulos. Kone laskeutuu turvallisesti ja loput selviävät. Syy oli metallin väsyminen. Konetyyppi: Boeing 737
-
Hyökkäys Baghdadin yllä: Vuoden 2003 DHL:n rahtikoneen alasampumisyritys
Vuonna 2003 terroristit haluavat pudottaa DHL:n rahtikoneen. Kone saadaan takaisin kiitotielle normaalisti, vaikka hydrauliikkanestettä on vuotanut huomattavasti. Konetyyppi: Airbus A300F
Poissa hallinnasta: Japan Airlinesin lento 123
Vuonna 1985 Japan Airlinesin lento 123 menettää peräsimensä ja törmää vuoreen. 520 ihmistä kuolee. Konetyyppi: Boeing 747
Itsemurhaisku: FedExin lento 705
Vuonna 1994 FedExin lento 705 kaapataan ja lentoinsinööri aikoo tappaa lentäjät. Pitkän kamppailun jälkeen kone laskeutuu ja Auburn Calloway eli insinööri pidätetään. Konetyyppi: McDonnell Douglas DC-10
Pommi kyydissä: Philippine Airlinesin lento 434
Vuonna 1994 Philippine Airlinesin lento 434 kärsii vaurioista kun pommi räjähtää. Kone laskeutuu turvallisesti. Vain yksi ihminen kuolee. Pommi oli saman jengin laittama kuin mikä teki 9/11-hyökkäyksen. Konetyyppi: Boeing 747
---
Väärä henkilöllisyys: Iran Airin lento 655
Vuonna 1988 Iran-Irak-sodassa Iran ampuu vahingossa oman koneensa alas. Kaikki kyydissä kuolevat. Konetyyppi: Airbus A300
Helikopteri meressä: Bristowin lento 56C
Vuonna 1995 Bristowin helikopteri putoaa mereen salaman osuttua tämän moottoriin. Kukaan ei kuole, sillä tankkerit pelastavat eloonjääneet. Konetyyppi: Aerospatiale AS332L Super Puma
Kuolema ja syytös: EgyptAirin lento 990
Vuonna 1999 EgyptAirin lento 990 putoaa mereen ja tappaa kaikki kyydissä olevat. Syyksi epäillään perämiehen itsemurhaa. Konetyyppi: Boeing 767
Juna karkuteillä: San Bernardinon junakatastrofi (SP7551 Itäinen)
Huomio: Tämä jakso on myös ollut Crash Scene Investigation-ohjelmassa. Junatyyppi: 69-vaunuinen rahtijuna
--
Lapsi ohjaamossa: Aeroflotin lento 593
Vuonna 1994 Aeroflotin lento 593 sakkaa matkalla Hong Kongiin. Syy oli, että kapteenin 15-vuotias poika oli ohjaamossa vahingossa sammuttanut autopilotin. Konetyyppi: Airbus A310
Törmäyskurssilla: M/S Express Saminan uppoaminen
Suoraan törmäykseen: Hintonin junaonnettomuus
Vuonna 1986 kaksi junaa törmäävät Hintonissa. Huomautus: Tämä jakso on myös Crash Scene Investigation-ohjelmassa.
Valtamerilaskeutuminen: Ethiopian Airlinesin lento 961
Vuonna 1996 Ethiopian Airlinesin lento 961 tekee hätälaskun mereen koska sen bensiini on loppu. Syynä oli, että lentokone oli kaapattu lentämään Australiaan, minne se ei ikinä ehtinyt. Konetyyppi: Boeing 767
Spin-off
Vuonna 1977 ison lentokenttäkaaoksen aikaan Pan Am 1736 ja KLM 4805 laskeutuivat pienlentokentälle. Kun KLM nousi, se osui Pan Amiin lujaa. 583 kuoli. Konetyypit: Boeing 747 (molemmat)
Kausi 4
Epätoivoinen pako: Air Francen lento 358
Vuonna 2005 Air Francen lento 358 laskeutuu lentoasemalle, liukuu rotkoon ja syttyy tuleen. Kaikki 309 ihmistä selviävät. Syyksi on sanottu, että lentokone ei noudattanut laskeutumisreittiä, ja että miehistö laukaisi reverssin päälle liian myöhään. Konetyyppi: Airbus A340
-
Kaikki moottorit sammuivat!: British Airwaysin lento 9
Vuonna 1982 British Airwaysin lento 9 on matkalla Perthiin Lontoosta. Kaikki moottorit menettävät virran. Syyksi epäiltiin tulivuorista lähteneet vulkaaniset pölyt. Konetyyppi: Boeing 747
Tulisota: Air Canadan lento 797
Vuonna 1983 Air Canadan lennolla 797 syttyy tulipalo. Koneen laskeuduttua matkustamo räjähtää liekkeihin. Konetyyppi: McDonnell Douglas DC-9
Viimeinen lähestyminen: Korean Airin lento 801
Vuonna 1997 Korean Airin lento 801 törmäsi vuoreen. Konetyyppi: Boeing 747
Piilotettu vaara: United Airlinesin lento 585, USAirin lento 427 ja Eastwind Airlinesin lento 517 Vuonna 1991 kun United Airlinesin lento 585 laskeutuu tuulen puhaltaessa Colorado Springsiin, se syöksyy äkkiä maahan. Sama toistuu vuonna 1994 kun USAirin lento 427 putoaa Los Angelesiin matkalla maahan samoissa olosuhteissa. Tämä toistuu vielä kerran vuonna 1996 kun Eastwind Airlinesin lento 517 putoaa monta kymmentä metriä, mutta kapteenin nopean reagoinnin avulla hän lisää tehoja. Syy oli Boeing 737-koneissa esiintynyt Rudder Hardover, joka poistettiin välittömästi. Konetyypit: Boeing 737 (kaikki)
Paniikki meren yllä: China Airlinesin lento 006
Vuonna 1985 China Airlinesin lento 006 melkein putoaa mereen kun neljäs moottori sammuu. Syy oli lentäjän virhe. Konetyyppi: Boeing 747
Poissa Kurssilta: Aeromexicon lento 498
Vuonna 1986 Aeromexicon lento 498 törmää pieneen lentokoneeseen. Konetyyppi: McDonnell Douglas DC-9 ja Piper Archer
Birmingham Thunderbolts
Birmingham Thunderbolts oli lyhytaikainen ammattilaistason amerikkalaisen jalkapallon joukkue Birminghamista, Alabamasta. Joukkue pelasi vain yhden kauden toimineessa XFL-liigassa kaudella 2001 osana Itäistä divisioonaa.
Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Thunderboltsin kotikenttä oli 71 594 katsojan Legion Field.
Ainoalla kaudellaan Thunderbolts pelasi runkosarjassa kymmenen ottelua, joista se voitti kaksi ja hävisi kahdeksan. Joukkueen tulos oli koko liigan huonoin, eikä se selvinnyt pudotuspeleihin.
Piet Bromberg
Pieter Marie Johan ”Piet” Bromberg (4. maaliskuuta 1917 Haag – 27. heinäkuuta 2001 Wassenaar) oli alankomaalainen maahockeypelaaja ja olympiamitalisti.
Bromberg kuului Alankomaiden olympiapronssijoukkueeseen Lontoossa 1948.
Jääkiekon I-divisioona 1977–1978
Kaudella 1977–1978 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa.
Sarjataulukko
Kaksi parasta SM-liigakarsintaan, kaksi heikointa I-divisioonakarsintaan.
I-divisioonakarsinta
Lohen ja HJK:n välinen ottelu jäi pelaamatta.
Uusintaottelu Kiekko-67 nousi I-divisioonaan ja HJK putosi II-divisioonaan. KooKoo säilytti I-divisioonapaikkansa.
Jane Lynch
Jane Marie Lynch (s. 14. heinäkuuta 1960 Dolton, Illinois, Yhdysvallat ) on yhdysvaltalainen näyttelijä.
Ura
Lynch suoritti kandidaatin tutkinnon Illinois Staten yliopistossa ja teatteritaiteen maisteritutkinnon Cornellin yliopistossa. Hän on esiintynyt lukuisissa elokuvissa, muun muassa elokuvissa Best in Show – näyttelyn kunkut (2000), 40 v. ja neitsyt (2005), Role Models (2008) ja Julie & Julia (2009).
Tales from the Twilight World
Tales from the Twilight World on power metal -yhtye Blind Guardianin kolmas kokopitkä levy. Albumilla on useita Guardianin tunnetuimpia kappaleita, kuten Welcome to Dying ja Lost in the Twilight Hall. Levyllä vierailee myös arvostettu Gamma Ray -kitaristilaulaja Kai Hansen.
Jane Lynch
Yksityiselämä
Lynch elää avoimesti lesbona. Hän meni naimisiin 31. toukokuuta 2010 pitkäaikaisen kumppaninsa psykologi Lara Embryn kanssa.
NMS Elisabeta
NMS Elisabeta oli Romanian kuninkaallisen laivaston panssarikansiristeilijä, joka ostettiin 1880-luvun lopulla Armstrongin Elswickin telakalta Britteinsaarilta. Se oli lähinnä lämmittäjien ja mekaanikkojen koululaivana ollen edustamassa Romanian laivastoa Kielin kanavan avajaisissa 1895. Ensimmäisen Balkanin sodan aikana 1912-1913 alus tuki Romanian etuja Konstantinopolissa, mutta se ei osallistunut toiseen Balkanin sotaan. Ensimmäisen maailmansodan alkaessa alus oli riisuttu aseista ollen lähinnä varastona. Sodan päätyttyä se oli majoitusaluksena ennen romuttamistaan 1926.
Valmistus
Toukokuussa 1887 Elswickin telakkakirjaan merkittiin Romanian hallituksen tilaus 1 300 tonnin risteilijästä, jonka aseistuksena olisi neljä kuusituumaista tykkiä ja neljä torpedoputkea. Aluksen nopeuden tuli olla 17,5 - 18 solmua ja sen panssarikannen 1,75 tuumaa tasaisella osuudella ja 3,5 tuumaa viistoilla osuuksilla.
Alus oli vanhanaikainen tykkien sijaitessa kyljillä eli se ei kyennyt tulittamaan keulan eikä perän suuntaan ja alus oli lisäksi parkkitakiloitu kolmine mastoineen. Köli laskettiin 17. toukokuuta 1887 Elswickin telakalla telakkanumerolla 517. Alus laskettiin vesille 29. joulukuuta. Alus oli alustavissa koeajoissa huhtikuussa 1888 ja se oli varsinaisissa koeajoissa 2.-14. syyskuuta 1888, jolloin sen keskinopeudeksi saatiin 18,053 solmua ja maksiminopeudeksi 19,049 solmua aluksen uppouman ollessa 1 263 tonnia ja käytettäessä Newcastlen korkealuokkaista kivihiiltä. Ne pidettiin Tynen jokisuussa, joka oli riittävän rauhallinen koeajojen suorittamiseksi.
Palvelus
Alus suoritti koulutusjakson kahdessa osassa. Ensimmäisen jakson aikana 15. toukokuuta-16. heinäkuuta se vieraili Sulinassa, Odessassa, Constantassa ja Varnassa ja toisen jakson aikana 16. heinäkuuta - 16. syyskuuta alus vieraili Inadassa, Benderereklissä, Sinopissa, Trebizondissa, Batumissa, Sukum-Kalessa, Novosossirskissä, Feodosiassa, Jaltassa, Eupatoriassa ja Odessassa. Alus vietti talven Galatzissa, kunnes se kesällä 1890 muodosti yhdessä tykkivene NMS Griviṭan ja Sborul-luokan tykkiveneiden ja koululaiva NMS Mircean kanssa Vasile Urseanun johtaman Romanian kuninkaallisen laivaston ensimmäisen viirikön.
Pääosan palveluksensa alkuvuosista alus oli Mustallamerellä tehden toisinaan koulutuspurhehduksia Välimerellä. Se oli 1. tammikuuta 1891 Konstantinopolissa aloittaakseen viiden kuukauden purjehduksensa Välimerellä.
Alus osallistui 1895 Kielin kanavan avajaisiin, minkä jälkeen se vieraili Ruotsissa. Alus oli 1904-1905 modernisoitavana, jolloin takilointia kevennettiin kahdeksi pylväsmastoksi. Raa'at oli poistettu jo pari vuotta aiemmin. Samalla aluksen 4,7 tuuman tykit korvattiin 5,9 tuuman tykeillä.
Ensimmäisen maailmansodan aikana vuonna 1915 aluksen aseistus riisuttiin. Sodan ajaksi alus sijoitettiin Sulinaan Tonavan estuaariin vartiolaivaksi. Sotatoimien päätyttyä alus oli ensin satama-aluksena ja kadettien majoitusaluksena Tiglinassa, minkä jälkeen se oli majoitusaluksena Galatzissa ja Sulinassa ennen romuttamistaan vuonna 1926.
Edvin Wide
Emil Edvin Wide (22. helmikuuta 1896 Kemiö, Suomi – 19. kesäkuuta 1996 Tukholma) oli suomalaissyntyinen, Ruotsia edustanut kestävyysjuoksija, moninkertainen olympiamitalisti.
Wide kuului Eric Backmanin ja Sven Lundgrenin kanssa Ruotsin joukkueeseen, joka saavutti pronssia 3 000 metrin joukkuejuoksussa Antwerpenin olympialaisissa 1920. Neljä vuotta myöhemmin Pariisissa hän sijoittui toiseksi 10 000 metrillä hävittyään maailmanennätyksen tehneelle Ville Ritolalle yli puoli minuuttia. Samojen kisojen 5 000 metrillä Wide sai pronssia Paavo Nurmen ja Ritolan jälkeen; ero suomalaisiin oli jälleen yli puoli minuuttia.
Amsterdamin olympialaisissa 1928 Wide sai pronssia 10 000 metrillä hävittyään Nurmelle ja Ritolalle yli 40 sekuntia. 5 000 metrin kilpailu oli tasaisempi: Ritola voitti kultaa kaksi sekuntia ennen Nurmea, josta Wide jäi vain 1,2 sekuntia ollen jälleen kolmas.
Wide sai Svenska Dagbladetin kultamitalin vuoden 1926 parhaasta urheiluteosta. Hän oli ammatiltaan opettaja ja poliitikko. Wide kuoli satavuotiaana vuonna 1996. thumb|none|Edvin Wide (vasemmalla) ja [[Paavo Nurmi.]]
Ollinkivi
Ollinkivi on Ruoveden Siikanevalla sijaitseva siirtolohkare. Vuonna 1924 rauhoitettu kivi on ensimmäinen vuoden 1923 luonnonsuojelulain nojalla rauhoitettu kohde.
Väinö Kallio
Väinö Johannes Kallio (sukunimi aikaisemmin Suni) (17. huhtikuuta 1897 Pihlajavesi – 9. helmikuuta 1938 Petroskoi) oli suomalainen kirvesmies ja sosialistisen työväen ja pienviljelijöiden eduskuntaryhmän kansanedustaja. Kallion vanhemmat olivat renki Aapo Eemil Vilhelminanpoika ja Hilda Maria Miinantytär. Hän kävi kansakoulua kolme luokkaa ja työskenteli sitten kirvesmiehenä Kaskisissa. Vuonna 1917 Kallio oli kirvesmiehenä Jyväskylässä ja liittyi Suomen sisällissodan alkaessa punakaartiin. Sodan jälkeen Kallio vangittiin poliittisista syistä mutta hän karkasi vankilasta Ruotsiin. Vuodesta 1920 Kallio oli SKP:n jäsen ja vuonna 1921 hän opiskeli illegaalisesti SKPn propagandistien kursseilla Pietarissa. Kallio palasi Suomeen vuonna 1921, suoritti asevelvollisuutensa Vaasassa 1922–1923 ja oli sen jälkeen puuseppänä Pietarsaaressa.
Kallio oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Vaasan läänin pohjoista vaalipiiriä. Kallio pidätettiin kommunistisen kirjallisuuden levittämisestä ja hän joutui uudelleen vankilaan vuonna 1930, jolloin myös hänen edustajantoimensa katsottiin lakanneen. Kallio oli myös Pietarsaaren kaupunginvaltuutettuna sekä jäsenenä SKP:n Pietarsaaren piirikomiteassa ja osuusliike Varman edustajistossa.
Vapauduttuaan vankeudesta marraskuussa 1932 Kallio siirtyi joulukuussa Neuvostoliittoon, jossa hän toimi työnjohtajana Petroskoissa. Hän sai Neuvostoliiton kansalaisuuden 1934 ja oli sitten Sunun sovhoosilla puoluetyöntekijänä 1934 ja kirvesmiehenä 1936. Vuosina 1935–1938 hän työskenteli Kontupohjan paperikombinaatilla Kulmuksan metsätyömaalla.
Kallio vangittiin 1. tammikuuta 1938 vastavallankumouksellisesta kansalliskiihkoisesta toiminnasta syytettynä. Kallio tuomittiin ammuttavaksi ja hänet teloitettiin Petroskoin lähellä 9. helmikuuta 1938. Hänen maineensa palautettiin 1958.
Kallio oli naimisissa vuodesta 1923 Anna Taipaleen kanssa. Heillä oli yksi poika.
Reformoidut kirkot
Reformoidut kirkot on yleisnimitys Sveitsin uskonpuhdistuksen pohjalta syntyneille kristillisille kirkoille. Reformoituihin kirkkoihin lasketaan kuuluvaksi se kristikunnan osa, jonka juuret ovat Ulrich Zwinglin, Jean Calvinin ja John Knoxin toiminnassa. Uskonpuhdistuksen vuosisadalla reformoiduilla viitattiin yleisnimityksenä sekä luterilaisiin että reformoituihin. 1600-luvulta lähtien käsitteellä on viitattu yksinomaan kalvinisteihin.
Reformoidut kirkot ovat itsenäisiä eikä niillä ole yhteisesti hyväksyttyjä tunnustuskirjoja. Englanninkielisissä maissa reformoituihin kirkkoihin on yleisesti viitattu presbyteerisinä kirkkoina niiden seurakuntajärjestyksen vuoksi. Reformoituihin kirkkoihin kuuluu nykyisin noin 75 miljoonaa jäsentä ja niiden alkuna pidetään Zürichissä harjoitettua hengellistä toimintaa, joka sai vaikutteita Martti Lutherilta.
Nimitys reformoitu kristillisyys käsitetään eri tavoin. Suppeammassa merkityksessä kalvinistinen niin sanottu TULIP-oppi on sen ydin. Laajemmassa merkityksessään reformoidulla kristillisyydellä tarkoitetaan yleisesti vastakohtaa sakramentteja ja kirkollisuutta korostavalle kristillisyydelle.
Reformoitujen näkemys kristillisyydestä on monien myöhemmin syntyneiden vapaiden protestanttisten yhteisöjen pohja.
Oppi
Reformoitu kristillinen oppi perustaa elämän yksinomaan Raamattuun ja hylkää tradition. Kalvinistisen käsityksen mukaan Raamattu on insprioitua Jumalan sanaa, jonka kirjoittaja ovat olleet Pyhän Hengen välikappaleita. Reformoitu kirkko panee paljon painoa myös Vanhalle Testamentille, mikä johtuu käsityksestä Raamatun läpikohtaisesta ohjeellisuudesta sekä kirkon lainomaisesta hengestä. Apokryfikirjoja ei pidetä samanarvoisena kuin Raamatun muita kirjoja.
Reformoitujen opilliset korostukset ovat lähtöisin Jean Calvinilta. Jumalanpalveluksen ulkoinen yksinkertaisuus jatkuu sekä pappien vaatetuksessa että kirkon sisustuksessa. Raamattu on reformoidulle kirkolle erehtymätöntä Jumalan sanaa. Raamatun kriittinen merkitys tulkitaan jonkin verran toisin kuin luterilaisuudessa.
Jumala
Reformoitu uskonnollisuus tähtää Jumalan kunniaan ja etualalla on Jumalan valtasuuruus ja majesteettius. Refomoitu oppi kieltää pyhimysten, Marian, kuvien ja reliikkien palvonnan ja hyväksyy välittäjäksi ainoastaan Kristuksen. Reformoitujen Jumala on jylhyydessään valtava, jolla on kaikki valta tehdä mitä tahtoo.
Ihmiskäsitys
Reformoidun kristillisyyden käsitys ihmisestä on alkutilaltaan vanhursakas ja pyhä Jumalan kuvan mukaisesti. Alkutilassaankin ihminen oli kuitenkin ruumiillisesti kuolevainen ja epätäydellinen. Syntiinlankeemus oli tottelemattomuutta ja se turmeli täydellisesti ihmisluonnon.
Ennaltamääräämisoppi
Ominainen piirre reformoidulle kirkolle on ennaltamääräämisoppi, jonka mukaan Jumala on ennalta määrännyt toiset ihmiset pelastukseen; opin ääri-ilmiön mukaan toiset on määrätty kadotukseen. Oikea kirkko muodostuu niistä, jotka on valittu pelastukseen.
Armonvälikappaleet
Sakramentteja on luterilaisuuden tavoin kaksi: kaste ja ehtoollinen.
Kirkko
Kun Luther korosti, että kirkon elämässä ja opissa ei saa olla Raamatun vastaisia asioita, Calvin korosti enemmän sitä, että seurakunnan toiminnan tulee olla nimenomaan Raamatun mukaista eli sellaista mikä on Raamatussa nimenomaan mainittu. Tämä näkyy muun muassa reformoidun kirkkorakennuksen yksinkertaisuutena. Rakennukset ovat karuja ja niissä ei ole esimerkiksi alttareita, sillä Calvinin mukaan esineet ja kuvat johtivat harhaan Jumalan palvelemisesta.
Historia
Reformoidun kristillisyyden yleismuoto sai alkunsa uskonpuhdistuksen saksalsaisesta pääomasta, kun Sveitsin reformaatio liittyi Lutherin uskonvanhurskausoppiin. Alkuajoilta on myös muistettava lieveilmiöt Elsass-Lothringenissa sekä muussa Ranskassa. Esikalvinilaisia tunnustuksia ovat Confessio Tetrapolitana (1530), Confessio Basileensis (1534) sekä Confessio Helvetica prior (1536).
Uskonpuhdistus kehittyi Sveitsissä pääpiirteittäin samoin kuin Saksassa. Kaupungit eväsivät piispalta oikeuden puuttua asioihin ja neuvostot olivat vakuuttuneita Raamatun olevan uuden uskon puolella. Uskonpuhdistuksen levitessä Sveitsiin myös reformoitu liike levisi uusille alueille. Leviämisen myötä myös uskonpuhdistus sai radikaalimman ja kansalliskirkolisemman leiman. Syynä oli reformaation joutuminen voimakkaampaan vuorovaikutukseen yhteiskunnallisen ja poliittisen kentän kanssa.
Zwinglin uskonpuhdistus (1519–1531)
Vuonna 1522 Zwingli asettui kaupungin paastomääräystä vastaan, ja useiden muiden pappien rinnalla Zwingli halusi virallistaa suhteensa avioliitoksi. Zürichin raati asettui Zwinglin puolelle Konstanzin piispaa vastaan. Teeseissään 67 Schlussreden (1523) Zwingli esitti evankelisen näkemyksensä Raamatusta ja sanoutui irti katolisesta kirkosta. Kaupunki asettui Zwinglin puolelle. Zwinglin uskonpuhdistus sai alusta alkaen legalistisen ja valtiokirkollisen piirteen. Civitas-näkemyksensä mukaan Zwingli piti kristillistä kaupunkia uusitestamentaalisena seurakuntana.
Radikaalireformaaatio (1524–1525)
Maaliskuussa 1525 Zwingli esitti kristillisyyden näkemyksensä kirjoituksessa De vera et falsa religione. Samaan aikaan Saksan ja Sveitsin reformaatio vetivät rajaa radikaaleihin evankelisiin liikkeisiin nähden ja molemmat yhdistivät kirkkoa ja yhteiskuntajärjestystä.
Kalvinismin muodostuminen (1531–1555)
Zwinglin kuoleman jälkeen reformoidun liikkeen johtoon nousi Jean Calvin. Samalla Sveitsin uskonpuhdistuksen painopiste siirtyi Länsi-Sveitsiin, erityisesti Geneven kaupunkiin.
Levinneisyys
Reformoidun kristillisyyden historiallisesti tärkein emämaa on Sveitsi, jossa keskus on Calvinin saarnakirkko, St. Pierren tuomiokirkko, Genevessä sekä sitä lähellä olevat muut muistomerkit, uskonpuhdistajain suuri reliifi sekä Collège de Calvin. Toinen keskeinen paikka on Zürichissä sijaitseva Zwinglin pääkirkko Grossmünster. Ranskassa reformoituja suuntia edustavat erityisesti vanhojen hugenottien jälkeläiset.
Reformoidun kirkon eri muotoja
Reformoidun kristillisyyden herätyskristillistä muotoa edustaa presbyteriaaninen kirkko, joka on opillisesti samankaltainen, mutta käytännön elämältään matalakirkollisempi, evankelioivampi ja enemmän kristittyjen yleistä pappeutta korostava. Presbyteriaaninen kirkko on valtiokirkkona Skotlannissa.
Presbyteerisyys
Presbyteereiksi kutsutaan ihmisiä, jotka ovat reformoitu Pohjois-Amerikassa ja Skotlannissa. Presbyteerisissä jumalanpalveluksissa opetuksella ja saarnalla on tärkeä asema ja ehtoollista vietetään useasti vain neljä kertaa vuodessa.
Kalvinismi
Reformoitu kirkko levisi kalvinistisena liikkeenä eri puolille maapalloa Alankomaiden kautta. Vuonna 1581 Alankomaiden pohjoisosaan syntyi kalvinistinen valtio. Se oli uskonnollisesti suvaitsevainen ja otti vastaan ihmisiä, joita vainottiin uskontonsa takia. Osa ihmisistä jatkoi matkaansa Alankomaista Pohjois-Amerikkaan, jossa sai rauhassa harjoittaa uskontoaan. Kalvinisteja kutsuttiin Ranskassa nimellä hugenotit. Hugenotteja vainottiin Ranskassa, koska he vastustivat katolisen kirkon valtaa. Vuonna 1598 hugenotit saivat täydellisen uskonnonvapauden. 1600-luvun lopulla protestantit karkotettiin Ranskasta, hugenotit mukaan lukien.
Kongregationalistit
Kongregationalistiset kirkot korostavat seurakunnan itsenäisyyttä. Kongregationalistisia kirkkoja esiintyy paljon Yhdysvalloissa ja niiden johdossa on usein pappi, joka on paikallinen. Kongregationalismi alkoi Englannista ja sieltä se levisi Pohjois-Amerikkaan.
Rantaoikeus
Rantaoikeus oli rannikon asukkaiden ikivanha käytäntö ottaa haltuunsa rantaan ajautuneet esineet tai haaksirikkoutuneesta laivasta saatavat tavarat. Käytäntö oli yleinen vielä keskiajalla. Tavaroiden haltuunotto katsottiin sallituksi, vaikka rikkoutuneen laivan miehistö olisi pelastunut. Pohjoismaissa tällaisen toiminnan kielsi Norjan, Ruotsin, Tanskan ja koko Kalmarin unionin kuningas Kristian II vuonna 1521. Rantaan ajautuneiden tavaroiden haltuunotto-oikeus kannusti myös haaksirikkojen tahalliseen aiheuttamiseen harhauttamalla merenkävijöitä väärillä merkkitulilla. Näistä ihmisistä käytettiin nimitystä rantarosvo.
Merestä löytyvän hylkytavaran talteenotto on alkanut silloin kun laivaliikennekin. Itämeren piirissä varhaiskeskiajalla käytössä ollut germaaninen rantaoikeus salli rannan omistajalle paitsi tavaran talteenoton, myös miehistön haltuunoton orjiksi. Katolinen kirkko piti jo 1100-luvulla tapaa sopimattomana, mutta syrjäseuduilla käytäntö säilyi pitkään, vaikka sitä kutsuttiin laittomaksi rantarosvoudeksi. Kaarle XI:n holhoojahallituksen säätämä merilaki Ruotsin valtakunnalle astui voimaan 1667. Sen Merivahinkokaari sisälsi perusteelliset ohjeet toimintaan onnettomuuden jälkeen. Lailla haluttiin suojella laivanvarustajia ja miehistöä rantarosvojen omavaltaiselta toiminnalta. Ruotsiin alkoi syntyä myös järjestäytynyttä pelastustoimintaa, ja 1729 Sukellus- ja pelastusseura (Dykeri- och Bergningssocietet) sai yksinoikeuden onnettomuuslaivojen pelastamiseen koko valtakunnan alueelle. Seuraa tosin kiinnostivat vain rahakkaat haaksirikot, ei niinkään ihmishenkien pelastaminen. Pelastusseura työllisti saaristoissa satoja tilapäisiä työntekijöitä 1700-luvun lopulla, ja sen avulla haaksirikot saatiin valtion valvontaan, vaikka rantarosvousta ei saatukaan kokonaan loppumaan.
Suomessa 1930-luvulla
Suomessa 1930-luvulla voimassa olleiden säännösten mukaan rannalle ajautuneen laivan, laivanhylyn, laivan tarvekalujen taikka haaksirikkoisen ja kadotetun tavaran löytäjä oli velvollinen ilmoittamaan löytönsä viranomaiselle pelastuspalkan menettämisen ja rangaistuksen uhalla. Tullihallituksen asiana oli kuuluttaa omistajaa saapumaan hakemaan omansa pois vuoden kuluessa. Jos omistaja tuli, todisti oikeutensa ja maksoi pelastuspalkan, hän sai tavaran itselleen. Ellei omistaja tullut, meni pohjalöytö ja aavassa meressä löydetty tavara pelastajalle, mutta rantautunut merenajo meni valtiolle sitten kun pelastuspalkka ja muut kulut oli lyhennetty.
Werner Günthör
Werner Günthör (s. 1. kesäkuuta 1961 Uttwil) on sveitsiläinen kuulantyöntäjä ja yksi menestyneimpiä lajissaan.
Günthör hallitsi kansainvälistä kuulantyöntöä vuosina 1986–1993. Hän voitti sinä aikana muun muassa olympiapronssia Soulissa 1988, kolme maailmanmestaruutta ulkoradoilla ja yhden sisäradoilla sekä yhden Euroopan mestaruuden ulkoradoilla ja yhden sisäradoilla.
Günthör pitää hallussaan Sveitsin kuulantyöntöennätystä tuloksella 22,75, jonka hän työnsi 23. elokuuta 1988 Bernissä. Kyseisellä tuloksella hän on kaikkien aikojen maailmantilastossa kahdeksantena.
Saarijärvi (Padasjoki, Torittu)
Saarijärvi on Päijät-Hämeessä Padasjoella Kailankulman kylän lähellä sijaitseva järvi.
Maantietoa
Järven pinta-ala on 10,2 hehtaaria, se on 700 metriä pitkä ja 250 metriä leveä. Järvellä on kartan mukaan kaksi saarta. Sen rantaviivan pituus on 1,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 126 metriä mpy.
Ton Richter
Antonius Maria ”Ton” Richter (16. marraskuuta 1919 Blaricum – 10. elokuuta 2009 Hilversum) oli alankomaalainen maahockeypelaaja ja olympiamitalisti.
Richter kuului Alankomaiden olympiapronssijoukkueeseen Lontoossa 1948.
Imperator: Rome
Pelaaminen
Pelin ajanjakso sijoittuu suunnilleen Rooman valtakuntaa edeltäneeseen aikaan alkaen vuodesta 450 AUC (304 eaa.). Pelialue ulottuu Pyreneiden niemimaalta Intiaan sekä Skandinavian niemimaalta Etiopiaan, ja se jakautuu yli 7 000 provinssiin. Kaikki yli 400 pelissä esiintyvää valtiota ovat pelattavissa, kuten aiemmissakin Paradoxin peleissä.
Vastaanotto
Peli on saanut IGN:n arvostelussa arvosanaksi 8/10.
ESTJ
ESTJ on yksi Myers-Briggs-tyyppi-indikaattorin määrittelemistä 16:sta persoonallisuustyypistä, joka on indikaattorin mukaan ekstrovertti (E), tosiasiallinen (S), ajatteleva (T) ja järjestelmällinen (J). Tyypillisimmillään tähän tyyppiin kuuluvat toimeenpanijat, esimerkiksi sotilasjohtajat. ESTJ:ä voidaan luonnehtia myös tosiasioihin nojautuvaksi käytännölliseksi organisoijaksi. Toinen ulospäin suuntautunut ajattelijatyyppi on ENTJ.
Ulospäinsuuntautuneina (E; Extrovert) ESTJ-persoonallisuustyypin henkilöt suuntautuvat ulospäin ja toisaalta saavat energiaa ulkopuolisista suhteistaan. Heille mielekäs viestintämuoto on sanallinen, keskustelu. He työstävät omia ajatuksiaan pidemmälle keskustelemalla sekä ovat kiinnostuneita monista asioista. He ovat sosiaalisisesti tunteikkaita ja aloitekykyisiä työ- ja yksityiselämässään.
Havaitsijoina (S; Sensing) he suuntautuvat tämänhetkisiin tosiasioihin, ovat asiakeskeisiä ja konkreettisia. He keskittyvät tämänhetkisiin tosiasioihin ja muistavat myös yksityiskohdat. Johtopäätöksiin he tulevat vasta huolellisen ja perusteellisen harkinnan jälkeen. Ideoita ja teorioita he ymmärtävät käytännön toteutuksen kautta.
Ajattelijoina (T; Thinking) he keskittyvät päätösten seurauksiin ja irrottavat mielellään itsensä henkisesti tilanteesta kyetäkseen arvioimaan asioita objektiivisesti. He saavat energiaa siitä, että kykenevät arvioimalla ja erittelemällä löytämään ratkaisun. Heidän tavoitteenaan on löytää mahdollisimman moneen tapaukseen sopiva ratkaisumalli.
Järjestelmällisinä (J; Judging) he käyttävät päättelyään työstääkseen ulkopuolista ympäristöä sekä etsivät tapaa säännellä ja johtaa sitä. Suunnitelmissa pitäytyminen ja aikataulu ovat heille tärkeitä ja he pitävät aikaansaamisesta.
Joitain mahdollisia tehtäviä
(Yhdysvaltalainen luokittelu)
Ensio Helimäki
Ensio Helimäki on suomalainen koripallovalmentaja.
IPhone 12
iPhone 12 on Applen 13. lokakuuta 2020 julkistama ja 23. lokakuuta julkaisema älypuhelin. Se on Applen ensimmäinen 5G-verkkoja tukeva puhelin. Puhelimen muita versioita ovat iPhone 12 mini, iPhone 12 Pro ja iPhone 12 Pro Max.
Ensio Helimäki
Helimäki on tehnyt pitkän valmentajanuran sekä Suomen maajoukkueissa että seurajoukkueissa. Hän toimi 1990-luvulla Henrik Dettmannin apuvalmentajana Suomen miesten maajoukkueessa ja on valmentanut useita nuorisomaajoukkueita. Vuonna 2011 Helimäki valmensi Suomen naisten universiadimaajoukkuetta. Helimäki on toiminut Suomessa päävalmentajana sekä miesten että naisten pääsarjassa. HoNsU saavutti hänen johdollaan miesten SM-hopeaa vuosina 1989 ja 1991. Vuonna 1989 Helimäki valittiin miesten SM-sarjan vuoden valmentajaksi.
IPhone 12
Puhelimessa on kuusiytiminen A14 Bionic -siru ja 6,1 tuuman näyttö. iPhone 12 on 70 % edeltäjäänsä tehokkaampi A14 Bionic -sirun ansioista. Siru on myös muissa iPhone 12 -sarjan malleissa. Tallennustilaa on valittavana 64, 128 tai 256 gigatavua ja keskusmuistia neljä gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 2 815 milliampeerituntia ja se tukee 20 watin pikalatausta ja 15 watin langatonta latausta. Puhelimen IP-luokitus on 68 ja se on pölyn- ja vedenkestävä. Käyttöjärjestelmänä on iOS 14.1, joka on päivitettävissä iOS 16.5 -versioon.
Jussi Lampi
Jussi Yrjö Tapani Lampi (s. 9. helmikuuta 1961 Lappajärvi) on suomalainen näyttelijä ja muusikko. Lampi on esiintynyt useissa elokuvissa, muun muassa V2 – Jäätynyt enkeli, Matti, Rölli – hirmuisia kertomuksia ja Rölli ja metsänhenki sekä tv-ohjelmissa, muun muassa Ansa ja Oiva ja Ruusun aika.
Ura
Lampi syntyi ja kävi koulua Lappajärvellä ja oli Vaasan varuskuntasoittokunnassa 1978–1981, kävi Jyväskylän hotelli- ja ravintola-alan oppilaitosta 1982–1983 ja opiskeli Teatterikorkeakoulussa 1986–1990. Teatteri Pienen Suomen näyttelijänä hän oli 1990–1991 ja on sen jälkeen näytellyt vapaana näyttelijänä.
Jussi Lampi on ollut 1990-luvun alusta asti mukana useimmissa Uuden Iloisen Teatterin kesärevyissä sekä 2000-luvulla Teatteri Satakielen revyissä kuten Five Guys Named Moe (2001), Reet silmissä (2004) ja Smokkijätkät (2007). Lampi on näytellyt myös muun muassa Ryhmäteatterissa (Scapinin vehkeet 1989, Kastraatit 1990), Helsingin kaupunginteatterissa (There’s No Harri 2012, Parhaat palat -estradikimara 2013), Espoon kaupunginteatterissa (Nukkekoti  1992, Peilipeli 1993, Mitä sais olla? 1999), Komediateatteri Arenassa (Irwin, ikuinen kapinallinen 2014), Musiikkiteatteri Kapsäkissä (Lintukoto 2016), Teatteri Jurkassa (Ilta Andrén kanssa 1997), Keski-Uudenmaan Teatterissa (Ulvova mylläri 2014, Harmaat pantterit 2015), Seinäjoen kaupunginteatterissa (Ei ketään kotona 2009, Ninotska 2010, Herttin tähäre 2011), Tampereen Työväen Teatterissa (Herra metsästää 2005), Linnateatterissa (Monsteri olohuoneessa 2013) ja Porin Teatterissa (Arsenikkia ja vanhaa pitsiä 2018).
Lampi on myös ollut ääninäyttelijänä monissa animaatioissa, muun muassa Monsterit Oy -elokuvassa Tarmo P. "Tare" Karvasen äänenä. Jussi Lampi on myös esittänyt Rölli-elokuvissa Isorölliä animaatioelokuvaa lukuun ottamatta.
Lampi on useana vuonna vieraillut Radio Rockilla Jone Nikulan joulunalusohjelmassa Jone ja Tiernapojat. Hän vierailee Raptorin musiikkivideolla ”Tosi tarttuva täytebiisi”.
Yksityiselämä
Lampi kihlautui vuonna 2012 liikuntaohjaaja Marjo Salomaan kanssa. Pariskunta avioitui helmikuussa 2019 ja muutti lokakuussa 2021 Alavudelle jossa Lampi toimii kulttuurikoordinaattorina.
Lampi on sotilasarvoltaan alikersantti.
Levytyshanke
Jussi Lampi julkaisi vuonna 2011 Steen1-nimellä tunnetun rap-artisti Seppo Lampelan kanssa yhteisalbumin Bensaahan ne pojat tuli hakemaan.
Muuta
Jussi Lampi on osallistunut myös ihmisoikeusaktivismiin mm. toimimalla Amnesty Internationalin mallina.
Eliel Soisalon-Soininen
thumb|Prokuraattori Eliel Soisalon-Soininen. Johan Mårten Eliel Soisalon-Soininen (vuoteen 1904 Johnsson; ) oli suomalainen juristi, valtioneuvos ja Suomen suuriruhtinaskunnan keisarillisen senaatin prokuraattori.
Elämäkerta
Soisalon-Soininen kävi Kuopion Lyseon ja pääsi ylioppilaaksi 5. kesäkuuta 1875. Hän suoritti oikeustutkinnon Helsingin yliopistossa vuonna 1879, hänet nimitettiin Viipurin hovioikeuden auskultantiksi 1879, ja hän sai varatuomarin arvon 1882. Hän toimi Viipurin läänin maajako-oikeuden sihteerinä 1887, esittelijäsihteerinä senaatin talousosaston yleisessä kansliassa 1892, ja hänet määrättiin pöytäkirjanpitäjäksi valtiopäivien avajaisissa ja lopettajaisissa 1894 ja 1897. Hän toimi Äyräpään tuomiokunnan tuomarina vuodesta 1898, senaattorina oikeusosastossa vuodesta 1900, prokuraattorina 1901–1905. Hän joutui 1905 poliittisen murhan uhriksi, kun Lennart Hohenthal murhasi hänet 6. helmikuuta 1905 prokuraattorin asunnossa Bulevardilla.
Murha
Kun Soisalon-Soininen saapui huoneeseen vastapäisestä ovesta, Hohenthal veti esiin pistoolin ja ampui sillä yhteensä kahdeksan laukausta Soisalon-Soinista kohti. Kaksi niistä osui prokuraattoria rintaan ja vatsaan. Prokuraattori tuupertui maahan. Alkoi laukaustenvaihto santarmin ja Hohenthalin välillä. Paikalle tuli prokuraattorin 17-vuotias poika Johan (Juhani), joka myös alkoi tulittaa Hohenthalia. Hohenthal ampui poikaa sääreen. Hohenthal sai pari suhteellisen vaaratonta osumaa ja hänet vietiin sairaalaan tiukasti vartioituna.
Taustaa
Prokuraattori Werner Woldemar Söderhjelmin kuoltua 1900 kyseinen virka oli pitkään auki. Suomen kenraalikuvernööri Bobrikov tarjosi paikkaa Soisalon-Soiniselle, joka siitä ensin kieltäytyi. Bobrikov oli kuitenkin vihjannut lakkauttavansa prokuraattorin viran ja järjestävänsä asiat muulla tavalla, ellei Soisalon-Soininen (tuolloin Johnsson) ottaisi virkaa vastaan. Lopulta hän myöntyi vaikeaan virkaan; suomalaisella prokuraattorilla olisi mahdollisuus esittää kantansa Pietarista tuleviin päätöksiin ja mahdollisesti lieventää maassa tapahtuvia muutoksia.
Soisalon-Soinisen nimitystä Suomen senaatin talousosaston varapuheenjohtajaksi (tuolloisen varapuheenjohtajan Constantin Linderin siirtyessä ministerivaltiosihteeriksi) odotettiin Pietarista helmikuussa 1905. Tähän turvallisempaan virkaan häntä ei kuitenkaan koskaan nimitetty, kohtalo oli nopeampi.
Autonomian ajan lopun sortokausina syntyneet ristiriidat prokuraattorin ja kenraalikuvernöörin välillä johtivat pikaisesti viran venäläistämiseen. Perustuslakien noudattamista vaatineet prokuraattorit ja viran väliaikaiset hoitajat pakotettiin toinen toisensa jälkeen eroamaan, kunnes lopulta virkaan nimitettiin tammikuussa 1911 venäläismielinen senaattori Aleksei Hosiainoff. Ns. venäläisten prokuraattorien kausi kesti vuoteen 1917 saakka.
Perhe
Soisalon-Soinisen vanhemmat olivat Porvoon hiippakunnan piispa Johan Viktor (Janne) Johnsson (1832–1884) ja Anna Charlotta Stenius (1831–1900). Hänen veljiään olivat kasvatustieteiden professori, poliitikko Mikael Soininen sekä lääkintöneuvoksen arvon saanut lääkäri Julius Viktor Johnsson. Eliel Soisalon-Soinisen puoliso oli Emilia Adelaide Louise Grenqvist (1859–1934), jalkaväenkenraali Fredrik Leopold Grenqvistin (1821–1902) ja Adelaide Emilia von Avenariuksen tytär. Avioliitto solmittiin 7. maaliskuuta 1885 Käkisalmessa. He saivat neljä lasta, joista esikoinen kuoli varhain.
Eliel Soisalon-Soinisen tyttären lapsenlapsia ovat runoilija Harri Nordell ja Yleisradion musiikkitoimittaja Risto Nordell.
Bad Hersfeld
pienoiskuva|250px|Bad Hersfeldin sijainti Hersfeld-Rotenburgin piirikunnassa. Pienemmässä kuvassa piirikunnan sijainti Hessenin osavaltiossa.
Bad Hersfeld on kaupunki Hersfeld-Rotenburgin piirikunnassa Hessenin osavaltiossa keskisessä Saksassa. Se sijaitsee noin 110 kilometriä Frankfurt am Mainista koilliseen ja noin 50 kilometriä Kasselista etelään.
Historia
Bad Hersfeldin kirjoitettu historia alkaa vuodesta 736. Tuolloin munkki Sturmius (n. 705–779) rakensi puisen majan Haerulfisfelt-nimiseen paikkaan erämaiden syliin. Mainzin ensimmäinen arkkipiispa Lullus (n. 710–786) puolestaan perusti alueelle benediktiiniluostarin vuonna 769. Hersfeld on mainittu ensi kerran markkinapaikkana vuonna 1142 ja kaupunkina 1170. Hersfeldin luostari - Abtei Hersfeld - oli tuolloin voimissaan ja sen apottiluostarit pitivät itseään kaupungin omistajina. Luostarin valta mureni seuraavina vuosisatoina Pyhän saksalais-roomalaisen keisarikunnan pirstaloiduttua. Maallista valtaa edustava Hessenin maakreivikunta alkoi saada jalansijaa 1370-luvulta alkaen. Valtataistelu huipentui vitalisnacht-nimellä kutsuttuna huhtikuisena yönä vuonna 1378. Vuonna 1439 suuri osa Hersfeldiä paloi. Sen jälkeen nykyiseen vanhaankaupunkiin rakennettiin useita Weserin renessanssin tyylisiä taloja. Uskonpuhdistuksen seurauksena Hersfeld päätyi protestanttien hallintaan, vuonna 2011 protestantteja oli virallisesti runsas puolet väestöstä ja katolisia noin seitsemäsosa.
Napoleonin sotien aikana 1807 itse keisari Napoleon määräsi Hersfeldin poltettavaksi, sillä kaupunkilaiset olivat niskuroineet häntä vastaan. Badenilainen yliluutnantti Johann Baptist Lingg von Linggenfeld taktikoi asiat siten, että vain muutama talo tuli poltetuksi. Hän sai lisänimen "Der Mann von Hersfeld".
Vuonna 1821 Hersfeldistä tuli vastaperustetun Hersfeldin piirikunnan pääkaupunki. Rautatieverkkoon kaupunki liitettiin 1866. Vuonna 1972 tehtiin merkittäviä aluehallinnollisia muutoksia, joihin kuului myös Hersfeldin piirikunnan liittäminen osaksi Hersfeld-Rotenburgin piirikuntaa. Samassa yhteydessä Bad Hersfeldin kaupunkiin liitettiin useita ympäristön maalaiskuntia.
Talous ja liikenne
Bad Hersfeldin rautatieasema sijaitsee rataosuudella Bebra–Fulda. Moottoritie BAB 4 kulkee Bad Hersfeldin keskustaajaman halki, BAB 7 puolestaan kaupungin länsipuolitse. Bad Hersfeldin kautta kulkee useita valtakunnallisia polkupyöräreittejä, kuten Fulda-Radweg ja Hessischer Radfernweg R7.
Keskinäisen talonpoikaisavun yhdistys
Keskinäisen talonpoikaisavun yhdistys (saks. Vereinigung der gegenseitigen Bauernhilfe, lyh. VdgB) oli Saksan demokraattisessa tasavallassa toiminut joukkojärjestö. Keskinäisen talonpoikaisavun järjestö kuului DDR:n Kansalliseen rintamaan. Se lähetti edustajia DDR:n parlamenttiin, Kansankamariin vuosina 1953–1960 ja uudelleen vuodesta 1986. Siellä se muodosti yhteisen parlamenttiryhmän kuluttajayhdistysten edustajien kanssa.
Keskinäisen talonpoikaisavun yhdistys sai alkunsa syksyllä 1945 Neuvostoliiton miehitysvyöhykkeellä. Tuolloin maaseudun väestö alkoi järjestäytyä komiteoiksi maareformin ja talonpoikaisvaliokuntien perustamiseksi (Kommissionen für die Bodenreform und Bauernausschüssen). Kuten nimikin jo ilmoittaa, kyseessä oli useampi ryhmittymä, jotka tavoittelivat ennen muuta maareformia eli Preussin alueen vanhojen suurtilojen jakamista pientalonpojille ja maattomalle väestölle. Myöhemmin yksittäiset komiteat muodostivat yhteistyöelimekseen Saksan demokraattisen tasavallan talonpoikaisliitto ry:n (Bauernverband der Deutschen Demokratischen Republik e.V.). 22. ja 23. marraskuuta 1947 kokoontui yhdistyksen ylin päättävä elin, Saksan talonpoikaispäivät Itä-Berliinissä. Se päätti muuttaa yhdistyksen kiinteämmäksi talonpoikien ja maaseudun väestön yhteenliittymäksi, Keskinäisen talonpoikaisavun keskusyhdistykseksi. Marraskuussa 1950 se muodosti yhdessä Saksan maatalousosuuskuntien keskusliiton kanssa uuden sosialistisen joukkojärjestön, Keskinäisen talonpoikaisavun yhdistys/Talonpoikien toimintaosuuskunnat (Vereinigung der gegenseitigen Bauernhilfe/Bäuerliche Handelsgenossenschaften, lyh. VdgB/BHG). Vuodesta 1957 käytettiin yleisesti vain lyhennettä VdgB.
Keskinäisen talonpoikaisavun yhdistyksen rooli oli merkittävä maareformin ja myöhemmin maatalouden kollektivisoinnin tukijana. Maareformin aikana se tuki pientilallisia eli "uustalonpoikia" (Neubauern) antamalla heille yhteiskäyttöön maatalouskoneita ja -laitteita, kuten esimerkiksi traktoreita ja puimureita. Kun pientilat myöhemmin yhdistettiin kollektiiveiksi, Keskinäisen talonpoikaisavun yhdistys tuki kollektiiveja antamalla niiden käyttöön maatalouskoneita (jotka usein oli takavarikoitu entisiltä suurtilallisilta) ja rakennuttamalla niille tarpeellisia tuotantolaitoksia. Maatalouden kollektivisoinnin jälkeen Keskinäisen talonpoikaisavun yhdistyksen merkitys väheni, ja sen jäsenmäärä laski huomattavasti. Yhdistys kuitenkin jatkoi toimintaansa järjestämällä esimerkiksi kursseja ja koulutusta sekä luomalla kollektiiveille vapaa-ajanviettomahdollisuuksia ja kulttuuritarjontaa.
Keskinäisen talonpoikaisavun yhdistys sai DDR:ssä virallisen aseman. Se otettiin jäseneksi DDR:n kansalliseen rintamaan, ja se lähetti edustajia kunnanvaltuustoihin sekä piiri- ja alueneuvostoihin. Aika ajoin se lähetti edustajia myös maan parlamenttiin, Kansankamariin. Yhdessä Saksan demokraattisen talonpoikaispuolueen kanssa se mielsi itsensä maaseudun ja maaseutuväestön etujen ajajaksi. Käytännössä yhdistys katsoi täyttävänsa parhaiten tehtävänsä edistämällä maatalouden kollektivisointia ja DDR:n kollektiivitilojen, maataloudellisten tuotanto-osuuskuntien (Landwirtschaftliche Produktionsgenossenschaften, lyh. LPG) perustamista. Yhdistyksen tavoitteena oli sosialistisen maatalouden edistäminen ja maaseudun muokkaaminen sosialististen periaatteiden mukaisesti. Käytännössä se tuki sosialistisen yhteiskunnan rakentamista muiden joukkojärjestöjen tapaan.
Saksojen yhdistymisen yhteydessä vuonna 1990 Keskinäisen talonpoikaisavun yhdistys hajotettiin ja sen tilalle perustettiin vapaaehtoisuuteen perustuvia maanviljelijöiden osuuskuntia. Maaliskuussa 1990 näiden yhdyssiteeksi perustettiin rekisteröity yhdistys, DDR:n talonpoikien liitto ry. (Bauernverband der DDR e.V.).
Puna-Will
thumb|Puna-Will. Louis Rheadin kuvitusta (1912) Puna-Will on hahmo Robin Hoodista kertovissa tarinoissa. Hän on yksi Robin Hoodin iloisista veikoista eli Sherwoodin metsissä elävistä lainsuojattomista metsäsisseistä. Puna-Will esiintyy jo varhaisimmissa Robin Hoodista kertovissa balladeissa.